作者：刘克庄
词牌/韵律：摸鱼儿

paragraphs: 甚春来、冷烟凄雨，朝朝迟了芳信。
蓦然作暖晴三日，又觉万姝娇困。
霜点鬓。
潘令老，年年不带看花分。
才情减尽。
怅玉局飞仙，石湖绝笔，孤负这风韵。
倾城色，懊恼佳人薄命。
墙头岑寂谁问。
东风日暮无聊赖，吹得胭脂成粉。
君细认。
花共酒，古来二事天尤吝。
年光去迅。
漫绿叶成阴，青苔满地，做得异时恨。